Anne Golon

Anne Golon (oikea nimi Simone Changeux); (19. joulukuuta 1921 Toulon, Ranskan kolmas tasavalta – 14. heinäkuuta 2017 Versailles, Ranska) oli ranskalainen kirjailija, joka ulkomailla tunnettiin nimellä Sergeanne Golon. Hän tuli maailmankuuluksi Angelika-kirjasarjallaan. 

Hänen aviomiehensä Serge Golon (oikea nimi Vsevolod Sergejevitsh Goloubinoff, 1903–1972) avusti vaimoaan tutkimalla aiheen historiallisia taustoja. Ensimmäinen Angelika-romaani julkaistiin vuonna 1957 nimillä Anne ja Serge Golon, vaikka agentin mielestä pelkkä miehen nimi olisi edistänyt myyntiä paremmin. Englanninkieliseen käännökseen päätyi kuitenkin nimi Sergeanne – nimenmuutos, josta brittiläinen agentti ei neuvotellut tekijöiden kanssa. Nimen vaihdos oli tehty tiettävästi Englannin markkinoita ajatellen.

 Elämäkerta 

Simonen isä Pierre Changeux oli laivaston kapteeni ja lentokoneista innostunut tiedemies, joka julkaisi kirjan lentäjille ilmakuvista. Kymmenvuotias Simone huolehti karttojen värityksestä ja löysi samalla ensimmäisen intohimonsa – maalaamisen. Hän aloitti kirjoittamisen 18-vuotiaana, jolloin hän kirjoitti ensimmäisen romaaninsa Au pays de derrière mes yeux ("Maa silmieni takana", ei suomennettu). 19-vuotiaana hän pakeni polkupyörällä Pariisista, kun saksalaiset aloittivat Ranskan miehityksen. Pakoreitti vei hänet lopulta Espanjaan vuonna 1941.

Toisen maailmansodan jälkeen Simone Changeux kirjoitti useilla salanimillä France 47 -lehteen (myöhemmin France Magazine). Saatuaan kirjallisuuspalkinnon kirjasta La Patrouille de Saint Innocent, hän päätti matkustaa Kongoon keräämään tietoja Belgian siirtomaa-ajan lopusta. Siellä hän tapasi venäläisen aristokraatti Vsevolod Sergejevitsh Goloubinofin, joka oli paennut perheineen Venäjältä vuoden 1917 vallankumouksen jälkeen. Ammatiltaan hän oli geologi ja kemisti ja puhui yhtätoista kieltä. Goloubinof elätti itseään tutkimalla kultaesiintymiä Kiinassa, Indokiinassa, Laosissa ja viimeksi Afrikassa, jossa hän sitten kohtasi nuoren sanomalehtitoimittaja Simonen vuonna 1949 ja menivät naimisiin. He palasivat yhdessä Ranskaan, jossa Serge sairastui. He ja aloittivat ensimmäisten yhteisten kirjojen kirjoittamisen – joskin ilman menestystä. He kirjoittivat eläinkertomuksen, jonka pariisilainen kustantaja julkaisi. Kirjailijanimenä oli tuolloin Serge ja Anne Golon. Kustannustoimittaja antoi heille kuitenkin neuvon kirjoittaa historiallis-romanttisia seikkailuromaaneja, jotka myivät paremmin. He noudattivat tätä neuvoa ennen näkemättömällä menestyksellä. Työnjakona oli se, että Anne kirjoitti ja Serge hoiti historiallisen taustatyön. Angélique à Québec -romaania (1980) varten he tekivät tutkimusmatkan tapahtumapaikoille Kanadaan vuonna 1972.

Koska Anne Golon asui tuolloin Versailles'n kaupungin lähellä hän päätti, että romaani sijoittuisi aurinkokuningas Ludvig XIV:n aikaan. Kolme vuotta (Versailles'n palatsissa ja muualla) kestäneiden tutkimusten jälkeen 900-sivuinen romaani Angélique Marquise des Anges ilmestyi Ranskassa vuonna 1957 taiteilijanimellä Anne et Serge Golon. Kustantajalle se oli kuitenkin liian laaja ja se julkaistiin kahdessa osassa: toisen osan nimeksi tuli Angélique, le Chemin de Versailles (Suomessa ja monissa muissa maissa nämä on julkaistu yhtenä niteenä). Angelika-sarjasta tuli pian maailmanlaajuinen menestys.

Anne Golon sanoi kirjoista tehdyistä elokuvista: "Ensimmäisissä elokuviin valittiin pääosaan Michelle Mercier, koska hän oli ohjaajan tyttöystävä, ja noissa elokuvissa Angélique on käsikirjoitettu olemaan sellainen kuin Michelle Mercier on. Haluaisin nähdä elokuvan, jossa esiintyy se oikea, kirjojeni Angélique. Tuulen viemää on esimerkki hyvästä elokuvasta, joka on lähellä alkuperäisteoksen ajatusmaailmaa."

1990-luvulle tultaessa Anne Golon vaipui lähes köyhyysrajalle, koska hänen kustantajansa Hatchette ei ollut maksanut hänelle kaikkia tekijänpalkkioita ja rikkoi kirjailijan tekijänoikeuksia. 

Anne Golon kuoli vatsakalvon tulehdukseen 95-vuotiaana Versailles'n kaupungissa heinäkuussa 2017.

 Tuotanto 
 Angelika-sarja 
 Alkuperäinen Angelika-sarja 

Kirjojen suomalainen kustantaja on Tammi.

Alkuperäisteos1. painosOsaSuomennos1. painosSuomentajaHuomautus Angélique, Marquise des anges19571Angelika1960Terttu Järvilehto ja Aaro A. Vuoristoosat 1 ja 2, lyhennetty (ei mainintaa suomennoksessa), julkaistu 1. kerran Saksassa 1956 (saksankielinen käännös) Angélique - Le chemin de Versailles19582Angelika1961Terttu Järvilehto ja Aaro A. Vuoristoosat 1 ja 2, lyhennetty (ei mainintaa suomennoksessa) Angélique et le roy19593"Angelika ja kuningas"1961Jouko Linturi Indomptable Angélique 19604"Angelika ja sulttaani"1962Kalevi Tammisto Angélique se révolte19615"Angelika kapinoi"1963Lea Karvonen Angélique et son amour 19616"Angelika ja rakkaus"1964Lea Karvonen Angélique et le Nouveau Monde 19647"Kreivitär Angelika"1967Rauha Maria Lindström La tentation d'Angélique19668"Angelikan kiusaus"1969Jukka Mannerkorpi Angélique et la démone19729"Angelika ja demoni"1972Heikki Kaskimies Angélique et le complot des ombres197610"Angelika ja varjojen salaliitto"1976Heikki Kaskimies Angélique à Québec198011"Angelika uhmaa kohtaloa"1981Lea Karvonen Angélique: la Route de l'espoir198412"Angelika ja toiveiden tie"1984Sirkka Suomi La victoire d'Angélique198513"Angelikan voitto"1986Anja Leppänen 

 Angélique - L'Intégrale - "täydellinen" Angelika-sarja 
Anne Golon aloitti  vuonna 2006 koko Angelika-sarjan uudelleenkirjoittamisen, jonka täyden omistusoikeuden hän oli saanut pitkällisen oikeustaistelun jälkeen kustantamo Hatchettelta. Se sisälsi paljon ennen julkaisematonta materiaalia ja tuli olemaan 20-osainen. Viimeinen osa Angélique et le royaume de France sisältää vain ennen julkaisematonta materiaalia.

Julkaistuja osia:
Marquise des Anges (2006, ; 978-2-9700527-0-8)
Mariage Toulousain (2006, ; 978-2-9700527-1-5)
Fêtes Royales (2007, ; 978-2-9700527-2-2)
Le supplicié de Notre-Dame (2008, ; 978-2-9700527-3-9)
Ombres et Lumières dans Paris (2008, ; 978-2-9700527-4-6)

Vuonna 2009 oli suunniteltu julkaistaviksi:
Le chemin de Versailles (2010)
La Guerre en dentelles (ei julkaistu)
Angélique et le Roi 

 Muu tuotanto 
Au pays de derrière mes yeux (1943, esikoisteos, nimellä Joëlle Danterne)
Master Kouki
Kita Alpeh
Le Caillou d’Or
Alerte au Tchad
La caisse de Limba
La patrouille des Saints Innocents
Le cœur des bêtes sauvages (Serge Golonin kanssa)

 Sovitukset 
 Elokuvat 

Vuosina 1964–1968 tehtiin viisi erittäin suosittua elokuvaa ensimmäisten romaanien pohjalta. Vuonna 2013 tehtiin elokuva nimellä Angélique, jonka ohjasi Ariel Zeitoun.

Tuotantomaa: Ranska/Italia/Saksa
Tuotantoyhtiö: Compagnie Industrielle et Commerciale Cinématographique (CICC)
Kuva: 2,35:1
Ääni: mono
Ohjaaja: Bernard Borderie
Pääosissa:
Angelika: Michèle Mercier
Joffrey de Peyrac: Robert Hossein.

Elokuvat:
 Angelika (Angélique, Marquise des Anges, 1964)
 Angelika – enkelten markiisitar (Merveilleuse Angélique, 1965)
 Angelika ja kuningas (Angélique et le roy, 1966)
 Angelika ja merirosvo (Indomptable Angélique, 1967)
 Angelika ja sulttaani (Angélique et le sultan, 1968)
 Angélique, ohjaus Ariel Zeitoun, pääosissa Nora Arnezeder, Gérard Lanvin ja Tomer Sisley (2013)

 DVD-julkaisut 
 Angelika-DVD-boksi 2004 
Julkaisija: Pan Vision Oy
Vuosi: 2004
Kieli: ranska
Tekstitetty suomeksi (ei muita kieliä)
Kuva: 4:3 (1,33:1), väri
Ääni: mono
Kokonaiskesto: 8 h 19 min

Kokoelmassa ovat kaikki viisi Angelika-elokuvaa. Laajakangasversio on typistetty televisioruutukokoon (4:3) jättämällä kokonaan pois kuvan vasen ja oikea reuna (eli lähes 2/3 alkuperäisestä kuvasta). Suomenkieliset tekstit ovat suppeita ja läheskään kaikkea ei ole tekstitetty. Vaikuttaa siltä, että DVD-julkaisu perustuisi aikoinaan Suomen televisiossa näytettyihin versioihin (tekstityksen kirjasintyyli viittaa ainakin vahvasti siihen).

Erikoisuutena mainittakoon, että DVD-levyjen kansissa lukee Anne ja Serge Golonin romaanin mukaan.

 Angelika-DVD:t 2007–2008 
Julkaisija: StudioCanal
Vuosi: 2007–2008 
Kieli: ranska
Tekstitetty suomi, tšekki, tanska, hollanti, unkari, norja, puola, portugali, espanja, ruotsi 
Kuva: 16:9 Widescreen, Widescreen (2.35:1), Anamorphic 
Ääni: Mono, Dolby Digital 1.0

 Lähteet 

 Aiheesta muualla 

 World of Angelique, Books by Anne Golon - The Official Website
 Angelika, sydänten valtiatar, Elitisti.net

Luokka:Ranskalaiset kirjailijat
Luokka:Vuonna 1921 syntyneet
Luokka:Vuonna 2017 kuolleet
Luokka:Historiallisten romaanien kirjoittajat
Luokka:Rakkausromaanien kirjoittajat